Ace of Spades (laul)

"Ace of Spades" on Suurbritannia hard rock'i ansambli Motörhead laul, mis avaldati esmakordselt 27. oktoobril 1980 vinüülplaadil singlina koos looga "Dirty Love". Singel jõudis Suurbritannia edetabelis (UK Singles Chart) 15. kohale. 1980. aasta 8. novembril ilmus lugu ka Motörheadi samanimelisel albumil. Lisaks tavalisele väljaandele ilmus "Ace of Spadesi" singlist ka 50 000 eksemplariga jõuluversioon, mille kaanel on bändi liikmed jõuluvanakostüümides. Lisaks on loost ilmunud ka Suurbritannia singlist erineva kujundusega Saksa, Hispaania ja Jaapani versioonid. "Ace of Spades" algab bassisoologa ning selles on ohtralt kasutatud hasartmängude metafoore, eriti kaardi- ja täringumängude omi. Lugu mängiti esmakordselt 1980. aasta 6. septembril BBC Radio 1 saates "Rock On Saturday" koos lugudega "Bomber" ning "Love Me Like a Reptile". "Ace of Spadesi" mängiti sama aasta 6. ja 20. oktoobril ka BBC telesaates "Top of the Pops". Viimast korda mängis Motörhead lugu 2015. aasta 11. detsembril, ansambli viimasel kontserdil Berliinis. Lugu oli 13 nädalat Suurbritannia singlite edetabelis ja jõudis 15. kohale. 2016. aasta jaanuaris jõudis lugu Motörheadi laulja Lemmy Kilmisteri surma järel nädala lõpuks 13. kohale, kuid 9. jaanuaril oli ta üheks päevaks ka edetabeli tipus. "Ace of Spadesi" on ka pärast 1980. aastat singlina välja antud: 1988. aastal avaldati selle kontsertversioon ning 1993. aastal anti taas välja singli originaalversioon koos mitme lisalooga. "Ace of Spadesi" peetakse Motörheadi peamiseks tunnuslooks. Bändi liider Lemmy tõdes, et hoolimata sellest, et ta on tüdinud lugu mängimast, ei saa ta seda kontserdikavast välja jätta, sest kõik ootavad, et Motörhead seda mängiks. Seetõttu oli "Ace of Spades" bändi enimmängitud lugusid kontsertidel. 2005. aastal valis ajakiri Q "Ace of Spadesi" 100 parima kitarripala seas 27. kohale. 2009. aastal valis telekanal VH1 kõigi aegade hard rock'i lugude seas 10. kohale. 2014. aastal valis ajakiri New Musical Express loo kõigi aegade parima 500 loo seas 115. kohale. Lemmy (Ian Kilmister) – basskitarr, vokaal "Fast" Eddie Clarke – kitarr, taustavokaal Phil "Philthy Animal" Taylor – trummid "Ace of Spadesi" on kaverdanud või kontsertidel mänginud väga suur hulk metal- ja rokkbände, tuntumatest näiteks Sodom, Ugly Kid Joe, Soulfly ja Bullet for My Valentine. Eestikeelset versiooni loost pealkirjaga "Potiäss" on esitanud rockabilly-ansambel Boogie Company ja punkansambel Seevald. Boogie Companyl on ka loo ingliskeelne ja originaalnimega kaver. Burridge, Alan (aprill 1991). "Motörhead". Record Collector (140): 18–19. {{cite journal}}: tundmatu tühi parameeter: |quotes= (juhend) Burridge, Alan; Mick Stevenson (juuli 1993). "Motörhead". Record Collector (167): 72. {{cite journal}}: tundmatu tühi parameeter: |quotes= (juhend) Burridge, Alan. Illustrated Collector's Guide to Motörhead, 1995, Collector's Guide Publishing. ISBN 0-9695736-2-6. Konow, David (2002). Bang Your Head. Three Rivers Press, c2002. Lk 226 has "Motorhead's signature song, Ace of Spades". ISBN 0-609-80732-3. Shaw, Harry (2002). Lemmy... In his own words. Omnibus Press (c) 2002. Lk 39. ISBN 0-7119-9109-X. Setlist.fm andmeil esitas Motörhead lugu 1091 korda: Ace of Spades by Motörhead – Song Statistics, vaadatud 4. aprillil 2016. "spreadit.org music". Originaali arhiivikoopia seisuga 12. veebruar 2009. Vaadatud 4. aprill 2016. "Rocklist.net....NME The 500 Greatest Songs Of All Time.. 2014". Originaali arhiivikoopia seisuga 18. veebruar 2016. Vaadatud 3. aprillil 2016. Setlist.fm: Ace of Spades by Motörhead – Song Statistics, vaadatud 4. aprillil 2016. Boogie Company – Potiäss, vaadatud 4. aprillil 2016. Seevald – Potiäss, vaadatud 4. aprillil 2016. Boogie Company – Ace of Spades, vaadatud 4. aprillil 2016.